מיכל פרץ

מיכל פרץ (נולדה ב-ז' באלול ה'תשל"ו, 2 בספטמבר 1976) היא שחקנית, במאית, סופרת ויוצרת ישראלית. מנחת סדנאות כתיבה ותיאטרון. נשואה ואם לשבעה, מתגוררת בירושלים. נולדה בשיכון בבלי בתל אביב. אביה ד"ר יוסי הדר היה מחזאי, ופסיכיאטר ממייסדי נט"ל. אמה טניה הדר הייתה משוררת. כאשר הייתה בת ארבע, התגרשו הוריה בעקבות החזרה בתשובה של אמה טניה. בגיל תשע עברה עם אמה למבשרת ציון. למדה בבית הספר נעם בנות ואולפנת צביה בירושלים. בשנת תשמ"ט הייתה כתבת צעירה בעיתון "אותיות", אותו ערך אורי אורבך. בשנות התיכון התנדבה בבית חולים אלי"ן. בעקבות התנדבות זו את השירות הלאומי עשתה בתחומי החינוך והרווחה בקריית ארבע. בין השנים 1995–1998 למדה לימודי הוראה במגמת תיאטרון במחזור הראשון של מגמה זו במכללת אמונה. כבר במהלך הלימודים העלתה הצגות לילדים לצד חברתה ללימודים נטע רוטנר. בהמשך הקימה את "תיאטרון הדרים" לילדים, על שם אביה. היא העלתה בתיאטרון 8 הצגות ילדים - הראשונה מהן היא "אני לא מפחד מכלום, כמעט", והצגה אחת לנשים בשם "על הבקבוק והלוק". התיאטרון פעל במשך כחמש שנים. לאחר מכן החלה לעבור אל מאחורי הקלעים ועסקה בכתיבה ובימוי. בשנת 2011 כתבה ביימה והפיקה את ההצגה "חלומה של כל אישה" בתיאטרון שחנשים של נטע רוטנר. זוהי הצגה קומית-דרמטית העוסקת במעגל חייה של האישה, הלבטים, החלומות והכמיהה לחופש. בשנת 2012 החלה ללמוד בתיאטרון פלייבק, ומשנת 2015 גם מציגה בתיאטרון הפלייבק "מלמלה". בשנת 2014 נפטרה אמה, ובעקבות פטירתה כתבה את ההצגה "קערות של אהבה" בבימויה של נטע רוטנר. זהו מופע מוזיקלי המציג את סיפורה האישי, בו שזורים שיריה של אמה המשוררת בביצוע הזמרת ליאת יצחקי. המופע עוסק בקשר בין אם לבתה. ב-2016 העלתה את המופע "ארבעים לשם שינוי" (לאחר כשנה שונה שם המופע ל"מחשבת מסלול מחדש"), העוסק בסיטואציות יומיומיות מחיי אישה. את הייעוץ האמנותי למופע עשתה צופיה לקס. שיחקה גם בפרסומות: ב-2017 שיחקה בפרסומת לאולפנת בני עקיבא "שירת הים", שיחקה בסרטון "דבר אליה בפרחים" של הארגונים "דיבור טוב" ו"זהות", וגילמה את יהודית בפרסומת לעמותת מקימי. במהלך השנים עסקה גם בהוראת דרמה במסגרות חינוכיות שונות כגון גני ילדים, בתי ספר ואולפנות. כתבה טורים ב-ynet הורים, מקור ראשון ובאותיות לילדים. בין השנים 2016–2019 כתבה טור אישי במגזין "פנימה". ב-2018 יצא לאור ספרה הראשון לילדים ונוער "הסודות של שירי" המבוסס על סיפור ילדותה. הספר מספר את סיפורה של שירי הגדלה אצל הוריה הגרושים בשני בתים: אמא חוזרת בתשובה ואב חילוני. את הספר אייר שלומי צ'רקה. הספר יצא לאור בהוצאת הקיבוץ המאוחד. בעקבות הספר מעלה מיכל הרצגה (שילוב של הרצאה-הצגה) לילדים העוסקת בחוויית כתיבת היומן האישי בילדותה, כיצד סיפור וספר נולדים, קבלת השונה, ודרכים להגשמת חלומות. מאז שהייתה בכיתה ז' מיכל חברה של רות פוגל. הן למדו ביחד, ובמשך תקופה גם גרו אחת ליד השנייה בכרמי צור. ב-2018 יצא לאור ספרה "בשבילי תמיד תישארי רותי" בהוצאת דברי שיר המגולל את סיפור החברות בין רותי פוגל לבין מיכל, ואת ההתמודדות של המעגל השני של השכול. מיכל מעבירה הרצאות באולפנות ולמבוגרים בעקבות הספר על דמותה של רותי פוגל. בעלה, יששכר, מנהל חנות לתשמישי קדושה בשילה. הם התגוררו בכרמי צור, בקריית ארבע ובירושלים, ומאז 2006 הם גרים בשבות רחל. מיכל פרץ, ברשת החברתית פייסבוק מיכל פרץ, סרטונים בערוץ היוטיוב טורים מאת מיכל פרץ באתר "מתנחלות ברשת" רבקי גולדפינגר, עניין אישי והפעם עם מיכל פרץ, באתר ערוץ 7, 17 בנובמבר 2016 אדם פז, אחד על אחד עם מיכל פרץ(הקישור אינו פעיל), בעלון השבת "גילוי דעת", ה' באדר התשע"ז, 3 במרץ 2017 שושה גרינפלד, מתפרצת, במגזין הדיגיטלי של מטה בנימין, 30 במרץ 2017 טל וייזל, פרץ של שמחה, כתבה בגיליון 92 של מגזין "פנימה", סיוון התשע"ח, 2018 מיכל פרץ, שמונה עשרה לחופה?, בגיליון 92 של מגזין "פנימה", סיוון התשע"ח, 2018 מיכל פרץ, עונג שבת, בגיליון 93 של מגזין "פנימה", תמוז התשע"ח, 2018 מיכל פרץ, סיבה למסיבה, בגיליון 94 של מגזין "פנימה", אב התשע"ח, 2018 הסודות של שירי - ספר לילדים ונוער מאת מיכל פרץ, סרטון באתר יוטיוב חני פנש, ‏ספר חדש - "הסודות של שירי", באתר כיפה, 20 באוגוסט, 2018 פנינה גפן, שני בתים, אהבה אחת, ריאיון עם מיכל פרץ בעיתון "אותיות" הדר ת"ש, סיפור חייה: חברתה של רותי פוגל הי"ד כתבה ספר לזכרה, באתר ערוץ 20, 17 במאי 2018 רחלי מלק בודה, ‏רותי שלה, בעיתון מקור ראשון, 3 ביוני 2018 יפעת ארליך, אני כבר לא חולמת על רותי. שיחררתי אותה, באתר "ידיעות אחרונות", 31 במאי 2018 מנורה חזני, מגילת רותי, באתר ערוץ 7, 17 במאי 2018 דוד שמחון, בשבילי תמיד תישארי רותי - ביקורת ספר, בעלון השבת "עולם קטן" ראיון בתכנית "הערב החדש" עם דן מרגלית, סרטון באתר יוטיוב קערות של אהבה, באתר ערוץ 7, 6 בדצמבר 2015 צופיה לקס, עין צופיה - קערות של אהבה, במגזין הדיגיטלי של מטה בנימין, כסלו תשע"ו נובמבר 2015 נעמה דקל, 40 לשם שינוי - ביקורת הצגה, בעלון השבת "עולם קטן" אורנית עצר, מופע לנשים: חלומה של כל אישה, באתר ערוץ 7, 7 בפברואר 2011 תיאטרון פלייבק מלמלה, ברשת החברתית פייסבוק אורנית עצר, פלייבק מלמלה – מופע מיוחד עם חוויה, באתר ערוץ 7, 3 במרץ 2015 קערות של אהבה, ברשת החברתית פייסבוק 40 לשם שינוי, ברשת החברתית פייסבוק מחשבת מסלול מחדש- הצגת יחיד מאת מיכל פרץ, סרטון באתר יוטיוב טעימה מאחורי הקלעים של הצגת היחיד "מחשבת מסלול מחדש" של מיכל פרץ, סרטון באתר יוטיוב אולפנת שירת הים - זה לא בשבילך, סרטון באתר יוטיוב דבר אליה בפרחים, סרטון באתר יוטיוב אתר האינטרנט הרשמי של דיבור טוב - מיזם חברתי השואף לשנות את תרבות השיח בישראל אתר האינטרנט הרשמי של זהות - איגוד המרכזים לזהות יהודית את המשפחות הפונות למקימי - לא תראו מבקשות תרומה..., סרטון באתר יוטיוב